Nagu iga kulinaar teab, on parim liha, loomast ja linnust olenemata, liha, mis liigub. Liigub aga midagi väga konkreetset. Olgugi, et sisefileed, välisfileed, rinnafileed, kaelakarbonaadid ja säärelõiked on puhtad ning head lihatükid, ei saa mitte miski vastu looma saba, keele või  kana kaelalihale. Need on hautamisel pehmed kui siid ning mahlased kui vastkorjatud melon. Sama lugu on kanakaeltega. Miinuseks on see, et ühes kaelas on väga vähe liha. Samas hauta kilojagu kaela kanapuljungis koos pooliku sibula ja tillikimbuga. Lisa ka jupp hobuseredist ehk mädarõigast, soola ja pipart ning nii umbes 20 minutiga peaks asi J.O.K.K. olema. Tõsta kraam puljongist välja, lase jahtuda ning eemalda liha luudelt. See on nikerdamine ning selleks võib vabalt omale kange viinakoksi või putli  tummist punast kõrvale võtta.